இன்னும் பல பிள்ளைகள் தங்கள் வீட்டிலுள்ள முதியோரைக் கணக்கெடுப்பதே இல்லை. முதியோரைக் கேட்டால், ‘நாங்கள் பட்டு அழுந்தியதுபோல நமது பிள்ளைகளும் வாழ்வின் துயரங்களில் அகப்பட்டு மாண்டு போகக்கூடாது என்பதற்காகத்தானே சொல்கிறோம்’ என்பார்கள். எழுந்து நடமாடக் கடினமாயினும் முதியோரின் வாயில் பிறக்கும் வார்த்தைகள் மிக மிகப் பெறுமதிப்பானவை என்பதை, பிள்ளைகள் தங்கள் இளவயதில் கணக்கெடுக்காமல், தாங்கள் மூப்பெய்தும்போதுதான் சிந்திக்க ஏவப்படுகிறார்கள். காலங்கடந்த ஞானத்தால் என்ன பயன்? (இதையெல்லாம் இன்றைய இளைய சமுதாயம் கணக் கெடுக்கிறதா?).